# డిస్కో రాజా

| డిస్కో రాజా |
| --- |
| డిస్కో రాజా సినిమా పోస్టర్ |
| దర్శకత్వం | వి ఆనంద్ |
| రచన | వి ఆనంద్ అబ్బూరి రవి (మాటలు) |
| స్క్రీన్ ప్లే | వి ఆనంద్ |
| కథ | వి ఆనంద్ |
| నిర్మాత | రామ్ తాళ్ళూరి |
| తారాగణం | రవితేజ పాయల్ రాజ్‌పుత్ నభా నటేష్ తాన్యా హోప్‌ |
| Narrated by | వి ఆనంద్ |
| ఛాయాగ్రహణం | కార్తీక్ ఘట్టమనేని |
| కూర్పు | శ్రవణ్ కటికనేని |
| సంగీతం | ఎస్.ఎస్. తమన్ |
| నిర్మాణ సంస్థ | ఎస్.టి.ఆర్. ఎంటర్టైన్మెంట్స్ |
| పంపిణీదార్లు | ఎస్.టి.ఆర్. ఎంటర్టైన్మెంట్ |
| విడుదల తేదీ | 2020 జనవరి 24 (2020-01-24) |
| సినిమా నిడివి | 2 గంటల 29 నిముషాలు (149 నిముషాలు) |
| దేశం | భారతదేశం |
| భాష | తెలుగు |
| బడ్జెట్ | ₹30 కోట్లు |

**డిస్కో రాజా** 2020, జనవరి 24న విడుదలైన తెలుగు చలనచిత్రం. వి ఆనంద్ దర్శకత్వం వహించిన ఈ చిత్రంలో రవితేజ, పాయల్ రాజ్‌పుత్, నభా నటేష్, తాన్యా హోప్‌, వెన్నెల కిషోర్, సత్య, అజయ్, బాబీ సింహా తదితరులు నటించగా, ఎస్.ఎస్. తమన్ సంగీతం అందించాడు. ఎస్.టి.ఆర్. ఎంటర్టైన్మెంట్స్ పతాకంపై రామ్ తాళ్ళూరి ఈ చిత్రాన్ని నిర్మించాడు.

## కథా సారాంశం

లడఖ్‌లో ప్రారంభమై ఢిల్లీ, చెన్నై, రుద్రాపూర్‌, ముంబై, గోవాల చుట్టూ ఈ సినిమా కథ తిరుగుతుంది. వాసు (రవితేజ) ఓ అనాథ. తనతో పాటు మరికొంతమంది అనాథలతో రామచంద్రం అనే ఓ పెద్దాయనతో కలిసి ఓ కుటుంబాన్ని ఏర్పాటు చేసుకుంటాడు. ఈ క్రమంలోనే నభా (నభా నటేష్‌)తో ప్రేమలో పడతాడు. అయితే తన కుటుంబానికి వచ్చిన సమస్యను సెటిల్‌మెంట్‌ చేసుకోవడం కోసం గోవా వెళ్లిన వాసు తిరిగిరాడు. అయితే ఇదే క్రమంలో కొన్ని అనూహ్య ఘటనలు చోటు చేసుకుంటాయి. మరోవైపు పరిణితి ( తాన్యా హోప్‌), పాల్గుణి (వెన్నెల కిశోర్‌) అండ్‌ టీం చేసిన ఓ ప్రయోగం సక్సెస్‌ అవుతుంది. చివరికి ఆ ప్రయోగం చేసింది డిస్కో రాజా(రవి తేజ)పై అని తెలుసుకుంటారు. అయితే ఇంతకీ ఆసలు డిస్కో రాజా ఎవరు? బర్మా సేతు (బాబీ సింహా), హెలెన్‌ (పాయల్‌ రాజ్‌పుత్‌), భరణి (రామ్‌కీ), పీటర్‌ (సత్య), ఉత్తరకుమారా అలియాస్‌ దాస్‌ (సునీల్‌)లు ఈ కథలో ఎందుకు ఎంటర్‌ అవుతారా? అసలు వాసు, డిస్కో రాజాకు ఉన్న సంబంధం ఏమిటి? డిస్కో రాజాపై వారు చేసిన ప్రయోగం ఏమిటి? అనేదే డిస్కోరాజా సినిమా కథ.

## నటవర్గం

* రవితేజ (డిస్కో రాజ్/వాసు)
* పాయల్ రాజ్‌పుత్ (హెలెన్)
* నభా నటేష్ (నభా)
* తాన్యా హోప్‌
* బాబీ సింహ (బర్మా సేతు)
* సునీల్ (ఉత్తమ్ కుమార్/ఆంథోనీ దాస్)
* వెన్నెల కిషోర్
* సత్య (ఫిలిప్)
* అజయ్
* జీవా
* సత్యం రాజేష్
* రాంకీ
* రఘు బాబు
* అన్నపూర్ణ
* గిరిబాబు
* షిషీర్ శర్మ
* విజయ నరేష్ (కుకుటేశ్వరరావు)
* భరత్ రెడ్డి (సుబ్బు)
* సి.వి.ఎల్.నరసింహారావు
* ముస్కాన్ అరోరా

## సాంకేతికవర్గం

* కథ, స్క్రీన్ ప్లే, దర్శకత్వం: వి ఆనంద్
* నిర్మాత: రామ్ తాళ్ళూరి
* మాటలు: అబ్బూరి రవి
* సంగీతం: ఎస్.ఎస్. తమన్
* ఛాయాగ్రహణం: కార్తీక్ ఘట్టమనేని
* కూర్పు: శ్రవణ్ కటికనేని
* నిర్మాణ సంస్థ: ఎస్.టి.ఆర్. ఎంటర్టైన్మెంట్స్
* పంపిణీదారు: ఎస్.టి.ఆర్. ఎంటర్టైన్మెంట్

## పాటలు

| డిస్కో రాజా |
| --- |
| పాటలు by ఎస్.ఎస్. తమన్ |
| Released | 2020 |
| Recorded | 2019 |
| Venue | ఏఎమ్ స్టూడియోస్ |
| Studio | చెన్నై |
| Genre | సినిమా పాటలు |
| Label | లహరి మ్యూజిక్, టీ-సిరీస్ |
| Producer | ఎస్.ఎస్.తమన్ |
| ఎస్.ఎస్. తమన్ chronology |
|

|  |  |  |
| --- | --- | --- |
| *అల వైకుంఠపురములో* (2020)
 | డిస్కో రాజా (2020)
 | *మిస్ ఇండియా* (2020)
 |

 |
|

External audio|  Official Audio Jukebox యూట్యూబ్లో |

మూస:Singles |

ఈ చిత్రం రవితేజ, తమన్ కాంబినేషన్‌లో పదకొండవ సినిమా కాగా.. వి ఆనంద్, తమన్ కాంబినేషన్‌లో టైగర్ తరువాత రెండవ సినిమా. సిరివెన్నెల సీతారామశాస్త్రి రచనలో ఎస్.పి. బాలసుబ్రమణ్యం పాడిన *నువ్వు నాతో ఏమన్నావో* పాట 2019, అక్టోబరు 19న విడుదలయింది. రామజోగయ్య శాస్త్రి రచనలో ఆదిత్య అయ్యంగార్, గీతా మాధురి, రాహుల్ నంబియార్ తదితరులు పాడిన *ఢిల్లీ వాలా* పాట 2019, డిసెంబరు 20న విడుదలయింది. సిరివెన్నెల సీతారామశాస్త్రి రచనలో రవితేజ, బప్పీలహరి, శ్రీకృష్ణ తదితరులు పాడిన *రమ్ పమ్ బమ్* పాట 2020, జనవరి 16న విడుదలయింది. *ఫ్రీక్ ఔట్* థీమ్ మ్యూజిక్ 2020, జనవరి 21న విడుదలయింది.

పాటల జాబితా| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "నువ్వు నాతో ఏమన్నావో (రచన: సిరివెన్నెల సీతారామశాస్త్రి)" | సిరివెన్నెల సీతారామశాస్త్రి | ఎస్.పి. బాలసుబ్రమణ్యం | 5:40 |
| 2. | "ఢిల్లీ వాలా (రచన: రామజోగయ్య శాస్త్రి)" | రామజోగయ్య శాస్త్రి | ఆదిత్య అయ్యంగార్, గీతా మాధురి, రాహుల్ నంబియార్ | 5:11 |
| 3. | "రమ్ పమ్ బమ్ (రచన: సిరివెన్నెల సీతారామశాస్త్రి)" | సిరివెన్నెల సీతారామశాస్త్రి | రవితేజ, బప్పీలహరి, శ్రీకృష్ణ | 3:26 |
| 4. | "ఫ్రీక్ ఔట్" | థీమ్ మ్యూజిక్ | వాయిద్యం | 2:15 |
| మొత్తం నిడివి: | 15:22 |

## మార్కెటింగ్

2019, జనవరి 26న గణతంత్ర దినోత్సవం సందర్భంగా రవితేజ పుట్టినరోజున ఈ చిత్ర మోషన్ పోస్టర్ విడుదలయింది. 2019, నవంబరు 6న బాబీ సింహా పుట్టినరోజున బర్మా సేతు పాత్రలో ఉన్న తన ఫస్ట్‌లుక్ పోస్టర్ విడుదలయింది. 2019, డిసెంబరు 4న రవితేజ ఉన్న కొత్త పోస్టర్‌ను విడుదలచేస్తూ టీజర్ విడుదల తేదీ ప్రకటించబడింది. 2019, డిసెంబరు 5న పాయల్ రాజ్‌పుత్ పుట్టినరోజున తన ఫస్ట్‌లుక్ పోస్టర్ విడుదలయింది. 2019, డిసెంబరు 11న నభా నటేష్ పుట్టినరోజున తన ఫస్ట్‌లుక్ పోస్టర్ విడుదలయింది. 2019, డిసెంబరు 6న ఈ చిత్ర తొలి అధికారిక టీజర్ విడుదలయింది. 2020, జనవరి 13న ఈ చిత్ర రెండవ అధికారిక టీజర్ విడుదలయింది. 2020, జనవరి 19న హైదరాబాదు మాదాపూర్‌ లోని ఎన్ కన్వెన్షన్‌ లో ప్రీ-రిలీజ్ ఈవెంట్ జరిగింది.

## విడుదల - స్పందన

ఈ చిత్రం 2020, జనవరి 24న విడుదలయింది. సినీ విమర్శకులు, ప్రేక్షకుల నుండి మంచి స్పందన వచ్చింది.

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *డిస్కో రాజా*